Alice in Wonderland (film, 2010)
Alisa u zemlji čudesa (eng. Alice in Wonderland) fantastični je film Tima Burtona iz 2010. godine, snimljen po scenariju Linde Woolverton. Radnja filma je zasnovana na knjizi "Alisa u zemlji čudesa" Lewisa Carrolla. U glavnim su ulogama Mia Wasikowska, Johnny Depp, Helena Bonham Carter, Anne Hathaway, Crispin Glover, Michael Sheen i Stephen Fry.Alisa u zemlji čudesa je kombinacija igranog i računalno animiranog filma. Film je doživio premijeru 26. travnja 2010. na londonskom Odeon Leicester Squareu, a 5. ožujka u kinima u 3D i IMAX 3-D inačicama.

Godine 2016. je snimljen nastavak pod naslovom Alice Through the Looking Glass.

Radnja 

Devetnaestogodišnja Alice Kingsley pohađa zabavu na viktorijanskom posjedu ubrzo nakon smrti svog voljenog oca. Zapaža bijelog zeca koji nosi prsluk i džepni sat. U šoku i zbunjenosti, ona otrči u labirint i slijedi bijelog zeca. Zatim padne u zečju rupu i nađe se u zemlji čudesa. Već je bila ondje prije 12 godina, ali je to zaboravila. Rečeno joj je da je jedina osoba koja može ubiti Jabberwockyja, zmaja koji terorizira stanovnike zemlje pod vlašću crvene kraljice.

Glazbeni zapisi filma 
Objavljena su dva glazbena zapisa filma. Prvi je Alice in Wonderland: Original Motion Picture Soundtrack koji sadržava originalne skladbe iz filma, a sve pjesme je skladao Danny Elfman. Drugi album, nazvan Almost Alice sadržava skladbe zasebnih izvođača. Prvi singl sa albuma, "Alice", koji izvodi Avril Lavigne, objavljen je 27. siječnja 2010. Oba albuma objavljena su 2. ožujka 2010. godine.

Izvori

Vanjske veze

 
 
 
 
 
 
 

Američki filmovi
3D filmovi
Filmovi fantastike
Authority control 2